Document ID: 31997D0341

KOMISSION PÄÄTÖS tehty 20 päivänä maaliskuuta 1997 vuosina 1995 ja 1997 tapahtuvaa maatilojen rakennetta koskevien tilastotietojen keruuta varten vahvistettavasta Eurofarm-järjestelmän BDT-taulukkotietopankkiin tallennettavia taulukoita koskevasta yhteisön ohjelmasta (97/341/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisöjen perustamissopimuksen,
ottaa huomioon maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88 (1), sellaisena kuin se on viimeksi muutettuna asetuksella N:o 2467/96/EY (2), ja erityisesti sen liitteessä II olevan 2 kohdan ensimmäisen luetelmakohdan,
sekä katsoo, että
päätöksellä 89/653/ETY (3) komissio on vahvistanut yhteisön ohjelman Eurofarm-järjestelmän taulukkotietopankkiin (BDT) tallennettavia taulukoita varten; Itävallan, Suomen ja Ruotsin liittymisen vuoksi on kyseistä päätöstä mukautettava ja lisäksi taulukkotietopankkia on mukautettava keruun kohteena olevien luetteloitujen ominaisuuksien muutosten mukaisesti; tämän vuoksi on korvattava päätös 89/653/ETY,
taulukkotietopankissa on otettava huomioon asetuksen (ETY) N:o 571/88 liitteessä II olevan 13 kohta, jossa säädetään, että maatilojen tunnistaminen BDT:ssä olevien taulukoiden perusteella suoraan tai välillisesti ei saa olla mahdollista,
tarvittavilla eri yhdistelmätasoilla käytettävät taulukot on laadittava ottaen huomioon tietojen keruun tulosten tilastollinen luotettavuus,
tässä päätöksessä määrätyt toimenpiteet ovat pysyvän maataloustilastokomitean kannan mukaisia,
ON TEHNYT TÄMÄN PÄÄTÖKSEN:
1 artikla
Maatilojen rakennetta koskevien tietojen vuonna 1995 ja 1997 tapahtuvan keruun osalta asetuksen (ETY) N:o 571/88 liitteessä II säädetty Eurofarm-järjestelmän taulukkotietopankkiin (BDT) tarkoitettujen taulukoita koskeva yhteisön ohjelma vahvistetaan tämän päätöksen liitteessä.
2 artikla
1. BDT-taulukkotietopankkiin tallennettuja tietoja ei luovuteta käyttäjille, ennen kuin Euroopan yhteisöjen tilastotoimisto on yhteistyössä jäsenvaltioiden kanssa varmistanut, että ne ovat yhdessä jäsenvaltioiden kanssa vahvistettavien tilastosalaisuutta ja tilastollista luotettavuutta koskevien perusteiden ja sääntöjen mukaiset.
2. Edellä 1 artiklassa tarkoitetut taulukot sekä asetuksen (ETY) N:o 571/88 liitteessä II olevassa 15 kohdassa määritellyt tilapäiset taulukot tallennetaan BDT-taulukkotietopankissa aluksi erityiseen kenttään, jota voivat käyttää ainoastaan Euroopan yhteisöjen tilastotoimisto sekä jäsenvaltioiden tilastotoimistot omia maitaan koskevia taulukoita varten.
3. BDT-taulukkotietopankkiin voidaan lisäksi tallentaa jäsenvaltioiden toimivaltaisten viranomaisten vapaasti käytettäviksi asettamia tilapäisiä taulukoita, jos nämä ovat yleisesti kiinnostavia.
3 artikla
Kumotaan päätös 89/653/ETY.
4 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä maaliskuuta 1997

Labels: 12
15
19
6